દિવ્યભાસ્કર.કોમમાં જોઈન્ટ થયો ત્યારે લખવાના અભરખા થયાં, બાળવાર્તા આવી, મગજમાં. ‘ચમત્કારી ઘડિયાળ’ અને ત્યાં વિષ્ણુકાકા તેને બતાવી. કહે સારી છે પણ પાત્રોના નામ થોડાં શહેરી કર. થોડું સુધાર્યું-સમાર્યું. અને પછી તેને બાળભાસ્કર માટે આપી. છાપી. મને એ રસ્તો ગમ્યો. જો કે પછી ભાસ્કરે એક પણ વાર્તા ન છાપી પણ મેં એ સમયમાં પાંચેક વાર્તા લખી. આ ગાળો હતો સેલિબ્રિટીસ્ સાથે સંવાદનો હું પ્રકાશકોના આંટાફેરા મારતો તેમાં ગુર્જરવાળા રોહિતભાઈને એ સ્ટોરીસ બતાવી. ગમી. કહે દસ-બાર વાર્તા કરો તો આપણે છાપીએ. એવામાં હું ઉના આવી ગયો.